Po diplomi na UCLA sem se preselil v severno Kalifornijo,
v majhno mestece po imenu Elk
na obali Pacifika.
Nisem imel telefona, ne televizije, pošiljal pa sem pošto.
Takrat je bilo življenje lepo, če se spomnite tistih časov.
Šel sem na kavo, kolaček
in poslal moj film v San Francisco.
In poglej, dva dni kasneje
se je pojavil pri mojih vhodnih vratih,
kar je bilo bistveno bolje od vožnje
po Hollywood-u v prometni konici.
Nisem imel veliko denarja,
a imel sem čas in smisel za navdih. (Glasba)
Tako sem začel snemati počasne posnetke.
V mesecu dni sem uspel posneti štiri minute filma.
To je bilo vse, kar sem si lahko privoščil.
Snemal sem počasne posnetke cvetlic,
nenehno, 24 ur na dan, sedem dni na teden,
več kot 30 let. Opazovati jih, kako se gibajo,
kot da plešejo. Tega se ne morem naveličati.
Lepota cvetlic nas očara z barvami, okusom, dotikom.
Cvetlice nam tudi zagotavljajo 1/3 hrane.
(Glasba.)
Lepota in zapeljevanje sta orodji preživetja za naravo,
ker ščitimo, v kar se zaljubimo.
Ljubezen odpre naša srca in prinaša spoznanje,
da smo vsi del narave, ne ločeni od nje.
Kadar se zedinimo z naravo, se tudi povežemo
med seboj. Postane nam jasno,
da je vse povezano v eno.
Kadar ljudje vidijo moje posnetke, pogosto izgovorijo:
"O, moj bog." Ste se kdaj vprašali, kako to interpretirati?
"O" izraža preskok pozornosti,
vas osredotoči, aktivira razmišljanje.
"moj" pomeni, da tematiko povežete z nečim globoko
v vaši duši.
Ustvari vrata za vaš notranji glas, da se povzdigne
in je slišan. In "bog"?
Bog je tista osebna pot, po kateri želimo vsi hoditi,
biti navdušen, občutiti povezanost z vesoljem,
ki slavi življenje.
Ali ste vedeli, da 80 odstotkov
informacij prejmemo skozi oči?
In če bi primerjali svetlobno energijo z glasbo,
bi golo oko lahko videlo samo eno oktavo,
tisto, ki je ravno na sredini?
Ali nismo hvaležni za naše možgane, ki lahko sprejmejo
električni signal, ki izhaja iz svetlobne energije,
da lahko ustvari sliko, s katero raziskujemo naš svet?
Ali nismo hvaležni, da imamo srca,
ki lahko čutijo te vibracije,
da si lahko dovolimo uživati
v lepoti narave?
(Glasba.)
Lepota narave je dar, ki goji
občudovanje in hvaležnost.
(Glasba.)
Prinesel sem dar, ki ga želim deliti z vami,
projekt, na katerem delam. Imenuje se "Happiness Revealed" (Razkrita sreča).
Naj vam pokažem delček nazora
iz vidika otroka in starca
o tem svetu.
Deklica: Kadar gledam televizijo
so to samo oddaje, ki jih -- kjer se pretvarjajo.
Kadar pa raziskuješ, dobiš več domišljije, kot si je že imel.
Ko dobiš več domišljije,
te to spodbudi iti globlje,
da lahko dobiš še več in vidiš lepše stvari.
Kot pot, če je pot, lahko te vodi na obalo
ali kam drugam in lahko bi bilo čudovito.
(Glasba.)
Starec: Misliš, da je to samo še en dan v tvojem življenju?
Ni samo še en dan. To je dan, ki ti je podarjen
danes.
Podarjen ti je. Je darilo.
Je edino darilo, ki ga imaš prav danes
in edini primeren odziv
je hvaležnost.
Če ne narediš nič drugega, kot da gojiš takšen odziv
do tega darila, kar je ta edinstven dan,
če se naučiš odzvati,
kot da je prvi dan tvojega življenja
in čisto zadnji dan,
potem si ta dan porabil zelo dobro.
Začni z odpiranjem oči in bodi presenečen,
da imaš oči, ki jih lahko odpreš,
da obstajajo neverjetne barve, ki so nam nenehno ponujene
za čisti užitek.
Poglej v nebo.
Tako redko pogledamo v nebo.
Tako redko opazimo, kako raznoliko je
od trenutka do trenutka. Oblaki prihajajo in odhajajo.
Razmišljamo samo o vremenu
in celo pri vremenu ne razmišljamo
o vseh podrobnostih.
Vreme ocenjujemo samo kot lepo vreme in slabo vreme.
Ta dan, pravkar, ima edinstveno vreme,
morda takšno vreme, ki se natančno takšno
ne bo nikoli več ponovilo.
Postavitev oblakov na nebu ne bo nikdar
enaka, kot je sedaj.
Odpri oči. Poglej tole.
Poglej obraze ljudi, ki jih srečaš.
Vsak obraz ima neverjetno zgodbo,
zgodbo, ki je ne moreš nikoli popolnoma dojeti,
ne samo njihovo lastno zgodbo, temveč tudi zgodbo njihovih prednikov.
Vsi imamo preteklost
in v tem trenutku, na ta dan,
vsi ljudje, ki jih srečaš, vsa življenja prednikov
in iz vseh koncev sveta
se stekajo in te srečajo
kot voda, ki daje življenje, če le odpreš srce in piješ.
(Glasba)
Odpri srce za neverjetne darove,
ki nam jih daje civilizacija.
Obrneš stikalo in tu je električna svetloba.
Odpreš pipo in tu je topla voda in hladna voda
in pitna voda.
To je dar, ki ga milijoni ljudi
ne bodo nikoli doživeli.
Tukaj je samo nekaj od ogromne količine darov,
katerim lahko odpreš svoje srce.
Želim ti, da odpreš svoje srce
vsem blagoslovom in naj tečejo skozi tebe,
da blagosloviš vsakogar,
ki ga srečaš ta dan
s svojimi očmi,
s svojim nasmehom,
z dotikom,
samo s svojo prisotnostjo.
Naj hvaležnost prekipi
v blagoslov vsega okrog tebe
in potem bo zagotovo dober dan. (Glasba.)
(Aplavz)
Louie Schwartzberg: Hvala.
Najlepša hvala. (Aplavz)